**Erezia crucificării cuvintelor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce greu se închid rănile bucuriei Doamne

În fiecare cicatrice apune soarele

Din suferință întrupatu-s-au și stelele și

marea Chiar dacă în fiecare clipă dragostea

îți cercetează măruntaiele sufletului

Trăiești numai dacă te bucuri de moarte

Să nu ai teamă totuși

Adevărul încă te mai poate înălța

Cât timp inima mai bate iar suferința te în

florește Cântă și dă-o naibii de lume

Dumnezeu e pâinea de care ai nevoie

Mănâncă și taci

Costel Zăgan, EREZII DE-O CLIPĂ II